**JAVNA LICITACIJA  
za davanje u potkoncesiju površine za postavljanje reklamnog LED display-a**

1. **PREDMET JAVNE LICITACIJE**

Predmet ove licitacije je davanje u potkoncesiju površine u Splitu na Zapadnoj obali za postavljanje jednog LED display-a, čija pojedinačna tlocrtna površina nije veća od 2 m2. U potkoncesiju se daje 1 (jedna) lokacija na rok od 2 godine počevši od 03. svibnja 2023. godine, prema sljedećim uvjetima:

|  |  |  |  |  |  |  |  |
| --- | --- | --- | --- | --- | --- | --- | --- |
| **r.br.** | **lokacija** | **površina** | **djelatnost** | **početna cijena mjesečno u eurima bez uračunatog PDV-a** | **rok/god/** | **iznos jamčevine** | **datum javne licitacije** |
| 1 | Obala kneza Branimira 7A | 2m2 | reklamni LED display | 1.000,00 | 2 | 1.200,00 EUR | 17.04.2023.  u 1200 sati |

1. Pravo sudjelovanja na javnoj licitaciji pripada pravnim i fizičkim osobama, koje su registrirane za obavljanje djelatnosti za koju se natječu.
2. Pisane prijave s obveznim prilozima za sudjelovanje na licitaciji podnose se u zatvorenoj omotnici s naznakom: **„ne otvarati – prijava za licitaciju lokacije za postavljanje LED display-a“**, potrebno je **dostaviti** **najkasnije do 17. travnja 2023. godine u 1200 sati na adresu** **Splitska obala d.o.o., Split, Kralja Zvonimira 14.**
3. Podnošenjem pisane prijave za sudjelovanje na licitaciji smatra se da su prijavitelji dali privolu za korištenje njihovih osobnih podataka u svrhu provođenja ovog javnog natječaja.
4. Natjecatelji čije se prijave zaprime nakon gore navedenog roka neće moći sudjelovati na licitaciji.
5. **Licitacija će se održati dana 17. travnja 2023. godine s početkom 1200 sati. na adresi Splitske obale, Kralja Zvonimira 14, u velikoj sali na XI. katu**.
6. Ponuda za sudjelovanje na licitaciji mora sadržavati:

* Ime i prezime ponuditelja, odnosno tvrtku ponuditelja s adresom sjedišta, te broj žiro-računa IBAN za povrat jamčevine.
* Dokaz o izvršenoj uplati jamčevine prema iznosu u tablici, na račun Splitske obale d.o.o. IBAN: HR3424020061100706819 otvorenom kod Erste banke, sa svrhom uplate “Jamčevina”. Ponuditeljima koji ne budu izabrani jamčevina će biti vraćena, a jamčevina osobe čija ponuda bude prihvaćena će se zadržati u svrhu garantnog pologa za uredno izvršenje obveza, te se vraća nakon isteka ugovora. Najpovoljniji ponuditelj gubi pravo na povrat jamčevine ukoliko povuče ponudu nakon što se pristupi postupku javnog otvaranja ponuda.
* Dokaz (**u originalu ili ovjerena preslika**) i to iz sudskog registra (Izvadak o upisu u sudski registar) za trgovačko društvo ili ustanovu, odnosno Izvadak iz obrtnog registra, ako se radi o fizičkoj osobi, ne stariji od 30 dana, od dana raspisivanja ovog Natječaja;
* Dokaz o uspješnosti poslovanja - originalni obrazac BON 1 i BON-2, ne stariji od 30 dana od dana objave natječaja, odnosno odgovarajuća potvrda banke za pravne osobe, te originalni obrazac BON-2 (SOL-2) za fizičke osobe, ne stariji od 30 dana, od objave natječaja, odnosno potvrda o nemogućnosti izdavanja navedenih isprava;
* Dokaz o podmirenim dospjelim obvezama prema državnom proračunu, s osnova javnih davanja o kojima službenu evidenciju vodi nadležna Porezna uprava (Potvrda porezne uprave u originalu ili ovjerenom presliku, ne starija od 30 dana, od dana objave natječaja)
* Ponuditelji koji se natječu, pravna ili fizička osoba, moraju po svim osnovama imati podmirene dospjele obveze prema Splitskoj obali d.o.o. do trenutka javnog otvaranja ponuda. Osobe koje su bile odgovorne osobe u društvima, uprava društva/predsjednik uprave, osobe i pravne osobe osnivač/suosnivač u drugim pravnim osobama koje imaju dospjelih obveza prema Splitskoj obali d.o.o., da bi bili sposobni ponuditelji, moraju imati podmirene dospjele obveze prema Splitskoj obali d.o.o. s osnova tih društava, do trenutka javnog otvaranja ponuda;

1. Ponuda za lokaciju reklamnog LED display-a mora biti izražena u eurima bez uračunatog PDV-a. Početna cijena je utvrđena bez uračunatog PDV-a. Potkoncesijska naknada se plaća unaprijed za cijelu godinu.
2. Kriterij za odabir najpovoljnije ponude je najviša ponuđena cijena potkoncesijske naknade, a uz uvjet da ponuda sadržava sve elemente utvrđene uvjetima ovog natječaja.
3. Otvaranju ponuda mogu nazočiti ponuditelji ili ovlašteni predstavnici ponuditelja.
4. O rezultatima izbora sudionici će biti izvješćeni pismeno najkasnije u roku od 7 dana od dana javne licitacije.
5. Potkoncesionar ne smije bez suglasnosti koncesionara činiti preinake na površini za postavljanje reklamnog LED display-a kojima se bitno mijenja površina, namjena ili vanjski izgled površine. U slučaju dobivanja suglasnosti koncesionara za preinakom potkoncesionar se obvezuje sam snositi troškove, te preuzima obvezu nadoknađivanja za svu eventualnu štetu prouzročenu prema koncesionaru ili trećim osobama uslijed obavljanja preinaka. **Također prije postavljanja reklamnog LED display-a potkoncesionar je dužan koncesionaru dostaviti nacrt s naznačenim dimenzijama samog display-a te dobiti pisanu suglasnost za postavljanje.**
6. Najpovoljniji ponuditelj dužan je sklopiti Ugovor o potkoncesiji površine najkasnije u roku od 15 (petnaest) dana od dana primitka Odluke o dodjeli površine za postavljanje reklamnog LED display-a. Ukoliko najpovoljniji ponuditelj ne sklopi Ugovor o potkoncesiji u naznačenom roku smatra se da je odustao od istog, te gubi pravo na povrat jamčevine, a za predmetnu površinu natječaj (licitacija) će se ponoviti.
7. Ugovor o potkoncesiji sklapa se kao ovršna isprava, odnosno solemnizira kod javnog bilježnika, a na trošak potkoncesionara.
8. Najmanji dražbeni korak iznosi 20,00 eura (dvadeset eura). Dakle, prilikom licitacije neće se prihvaćati ponuda mjesečne potkoncesijske naknade koja nije barem 20,00 eura (dvadeset eura) veća od prethodno dane najviše ponude.
9. Navedena lokacija površine za postavljanje reklamnog LED display-a može se pogledati uz prethodni dogovor svakog radnog dana za vrijeme trajanja natječaja u razdoblju od 1100 – 1300 sati. Osoba za kontakt je **Marko Tomasović +385 95 9403 892**.
10. Direktor Splitske obale d.o.o. zadržava pravo da nakon isteka roka iz licitacije, u cjelini ili djelomično poništi natječaj, bez iznošenja razloga.

U Splitu, 04.04.2023